312 રનોના અધધ લક્ષ્યાંકનો પીછો કરવા મેદાને ઉતરેલી વેસ્ટઇન્ડિઝની સૌથી મોટી આશા ક્રિસ ગેઇલ જ હતા, પરંતુ ભુવનેશ્વર કુમારે ગેઇલને સસ્તામાં જ પેવેલિયનભેગા કરી દીધા. આ સફળતામાં ટીમની બહાર રહેલ ધોનીની પણ મહત્વની ભુમિકા માનવામાં આવે છે. ભુવનેશ્વરે જે ઓવરમાં ગેઇલને આઉટ કર્યો, તેનાથી પહેલા બાઉન્ડ્રી લાઇન પર ધોનીએ તેમને બોલીંગની ટિપ્સ આપી હતી. ધોનીની ટીપ્સે જાદુઇ કામ કર્યું અને ભુવી ગેઇલની વિકેટ ઝડપવામાં સફળ રહ્યો.